നെറ്റ്ഫ്ലിക്സിനെ പോലും ഞെട്ടിച്ച് സ്ക്വിഡ് ഗെയിം 21 മില്യണ് ഡോളര് മുടക്കി വാരിയത് ഭീമന് തുക അമേരിക്കന് ഒ.ടി.ടി പ്ലാറ്റ്ഫോമായ നെറ്റ്ഫ്ലിക്സില് സെപ്റ്റംബര് 17ന് റിലീസ് ചെയ്ത കൊറിയന് വെബ് സീരീസാണ് സ്ക്വിഡ് ഗെയിം. സമീപകാലത്തായി നെറ്റ്ഫ്ലിക്സിലൂടെ പുറത്തുവന്ന സിനിമകളിലും സീരീസുകളിലും ഏറ്റവും വലിയ ജനപ്രീതി സ്വന്തമാക്കാന് കൊറിയന് പരമ്ബരക്ക് സാധിച്ചിട്ടുണ്ട്. ഇതിനകം ലോകത്തിലെ ഏറ്റവും കൂടുതല് പ്രേക്ഷകരുള്ള ടിവി ഷോ ആയി സ്ക്വിഡ് ഗെയിം മാറിയിട്ടുണ്ട്. അമേരിക്കയും ഇന്ത്യയും ബ്രിട്ടനുമടക്കം 90ലധികം രാജ്യങ്ങളില് ഒന്നാം സ്ഥാനത്ത് തുടരുകയാണ് ഈ സീരീസ്.സീരീസിന് ലഭിച്ചുകൊണ്ടിരിക്കുന്ന ഗംഭീര പ്രതികരണങ്ങള്ക്ക് കാരണം അതിെന്റ പ്രമേയം തന്നെയാണ്. കടക്കെണിയും പ്രാരാബ്ധവും നിറഞ്ഞ ജീവിതമാകുന്ന കളിക്കളത്തില് അതിജീവനത്തിനായി പോരാടുന്ന 456 പേരാണ് സ്ക്വിഡ് ഗെയിമിലെ കഥാപാത്രങ്ങള്. അവരെ കോടികള് വാഗ്ദാനം ചെയ്തുകൊണ്ട് ഒരു അജ്ഞാതന് ക്ഷണിക്കുകയാണ് യഥാര്ത്ഥ കളിക്കളത്തിലേക്ക്.പേരില് ഗെയിമുണ്ടെങ്കിലും സ്ക്വിഡ് ഗെയിം സത്യത്തില് ഒരു മരണക്കളിയാണ്. കോടികളുടെ കിലുക്കം പ്രതീക്ഷിച്ച് ഗെയിം കളിക്കാന് പോയവര് ആദ്യത്തെ കളിയോടെ തന്നെ പകച്ചുപോവുകയാണ്. കുട്ടികള് കളിക്കുന്ന കളിയാണ്, കളിക്കാന് എളുപ്പമാണ്, എന്നാല്, കളിയില് തോറ്റാലുള്ള ശിക്ഷ മരണമാണ്. ഒമ്ബത് എപ്പിസോഡുകളുള്ള പരമ്ബരയിലൂടെ പ്രേക്ഷകരെ ആകാംക്ഷയുടെ മുള്മുനയില് നിര്ത്താന് ഹാങ് ഡോങ് ഹ്യക്ക് എന്ന സംവിധായകന് സാധിക്കുന്നുണ്ട്.നെറ്റ്ഫ്ലിക്സിനെ ഞെട്ടിച്ച സ്വീകാര്യത21 മില്യണ് ഏകദേശം 158 കോടി രൂപ ഡോളര് മുടക്കി നിര്മിച്ച പുതിയ മെഗാഹിറ്റ് സീരീസായ സ്ക്വിഡ് ഗെയിം നെറ്റ്ഫ്ലിക്സിന് 900 മില്യണ് ഡോളര് 6,754 കോടി രൂപ മൂല്യമുണ്ടാക്കി നല്കിയതായാണ് ഏറ്റവും പുതിയ റിപ്പോര്ട്ട്. കമ്ബനിയിലെ ആന്തരിക കണക്കുകള് ഉദ്ധരിച്ച് ബ്ലൂംബെര്ഗ് ആണ് ഇത് റിപ്പോര്ട്ട് ചെയ്തിരിക്കുന്നത്. വ്യക്തിഗത ഷോകളുടെ പ്രകടനം വിലയിരുത്തിയപ്പോള് ദക്ഷിണ കൊറിയന് ഷോ നെറ്റ്ഫ്ലിക്സിന് ഇതുവരെ 891.1 മില്യണ് ഡോളര് ഇംപാക്റ്റ് മൂല്യം സൃഷ്ടിച്ചെന്നാണ് റിപ്പോര്ട്ടില് പറയുന്നത്.റിലീസ് ചെയ്ത് ആദ്യ 23 ദിവസങ്ങളില് ഏകദേശം 132 ദശലക്ഷം ആളുകള് സ്ക്വിഡ് ഗെയിം കുറഞ്ഞത് രണ്ട് മിനിറ്റെങ്കിലും കണ്ടുവെന്ന് നെറ്റ്ഫ്ലിക്സ് പുറത്തുവിട്ട കണക്കുകളില് പറയുന്നുണ്ട്. ബ്രിഡ്ജര്ട്ടണ് എന്ന സീരീസ് സ്ഥാപിച്ച നെറ്റ്ഫ്ലിക്സ് റെക്കോര്ഡാണ് കൊറിയന് സീരീസ് തകര്ത്തത്. ചില ഷോകളുടെ ജനപ്രീതി അറിയിക്കാനായി നെറ്റ്ഫ്ലിക്സ് പുറത്തുവിടുന്നതാണീ TwoMinute Figure